
Procesul d-lui Iuliu Maniu 


Artieolui din Țara Noastră, în care explicam dăunăzi „popus 
laritatea“ d:lui Iuliu Maniu şi o înfățişam ca un fenomen morbid 
dincolo de linia normală a evoluţiei. noastre politice, pare á fi revoltat 
peste măsură tabăra .intrepizilor vânători de putere cu ori ce preț. 

Consecințele intervenţiei chirurgicale s'au resimţit grabnic şi n'au 
depăşit cu nimic prevederile subsemnatului. Ca de obicei, mult lăuz 
datul şef puţin împrietenit cu tainele călimarei, dispreţuieşte cuvântul + 
scris şi nu răspunde, rămânând ca după o tăcere laborioasă să=şi 
toarcă mai departe „expozeul“ la club în aplauzele partizanilor. Con- 
secvent în materie, d, luliu Maniu înconjură şi de astă dată lupta de 
câmp deschis, pe care izo ofer zadarnic de un sfert de veac, Statul 
său major, însă, a reacţionat violent cu tot arsenalul cerebral de care 
dispune. Ca o promptă replică, s'a organizat imediat o mare adunare 
în comuna Ciucea, cu sătenii aduşi în costisitoare camioane la faţa 
locului, unde un fost preşedinte de Consiliu asvârlinduzmă .oprobiului 
mulțimei, a sfinţit steaguri şiza patronat o bătaie „până la sânge“, după 
cum înregistrează cu o vie satisfacţie ziarul umanitarist Dimineaţa. . 
“În treacăt fie zis, furia poporului a fost înfrânată, însă, şi rhurăturile 
mele de toamnă n'au suferit nimic, lucru pentru care exprim aici toată 
gratitudinea iluştrilor mei adversari. In schimb, ca ritualul să fie în- 
deplinit conform tradițiilor unei nobile democraţii, sa dat drumul 
scribilor anonimi să=şi toarne din plin adjectivele de rigoare. Şerbii au 
executat porunea, şizau pus mărunfaiele la contribuţie şi un puhoi de 
insulte de varie coloratură m'a împroşcat din greu la gazetă. ; Astfel 
stând lucrurile, aş putea închide chestiunea, fiindcă acest gen literar, 
în care am recunoscut totdeaună superioritatea d-lui Alexandru Vaida, 
nu mă atrage, şi fiindcă înjurătura, ori cât ar fi ea o prerogativă poz 

pulară, n'a putut intra încă în îndeletnicirile mele de vechiu oligarh 
pocăit... 

Există, însă, un amănunt care mă obligă la o explicație. Ziarul 
Dreptatea, în neputinţă de orice ripostă în afară de. cunoscutele epi- 
tete ţigăneşti, reeditează un articol elogios cezam scris la 1915 în 
Epoca pe vremea războiului, în care vorbeam cu multă căldură de 
d. Iuliu Maniu, şi caută să desmintă, cu aprecierele mele dezatunci, 
afirmaţiunile mele de azi. Mă cred, deci, dator să lămuresc geneza 
acelei pagini, ca să -înlătur impresiile unei contraziceri aparente în jus 
decarea unui om şi să tai, pe viitor măcar, pofta ciracilor dlui Iuliu 
-- Maniu, dezaemi mai scoate din cutie un învechit certificat de. bună 
purtare, care se va vedea în ce împrejurări miza fost smuls și de ce 
penibilă desminţire s'a împărtăşit... 


* 
$ + 


D. Iuliu Maniu nu e un subiect nou în preocupările mele de 
observator critic al stărilor politico=culturale dih Ardeal. 

Inainte de război cu vrezo zece ani şi mai bine, de când ţin 
un condei în mână, am condamnat necontenit manifestările bolnăviz 
cioase ale actualilor conducători din partidul naţional. Deosebirea dintre 
noi, nu era efectul unor hărţuieli trecătoare de bucătărie politică, ci 
expresia firească a două lumi de simţire diametral opuse. Lăsând la 
o parte orice frecări de caracter personal, care cu raza lor minusculă 
nu m'au atins niciodată şi puteau fi împăcate oricând, eu m'am găsit 
într'o protestare permanentă față cu mentalitatea popularului sef de 
astăzi şi a soţilor săi de arme. 

Cine cunoaşte cât de cât frământările Ardealului românesc ans 
tebelic ştie cât de dârză şi pasionată a fost ciocnirea noastră dezatunci 
şi cât de justificată era o diferenţiare de cuget din amândouă părţile. 

Dacă ar fi să rezum în două cuvinte prăpastia dintre noi, ar 
trebui să spun că nesam adăpat la izvoare cu totul potrivnice şi că 

` În această structură de gândire disparală au cerut cuvânt două etape 
de preparație sufletească distinctă în fața momentului de realizare a 
unității naţionale. 

În bagajul cu care d. fotu Maniu şi soţii au descins pe arenă, 
eu am combătut totdeauna zestrea dela Budapesta, fatala pervertire de 
minte pe care tentaculele văzute şi nevăzute ale statului maghiar izbuz 
tiseră s'o furişeze în subconştientul unei părţi din clasa conducătoare 
a Ardealului din ultimele decenii. Lipsiţi de o orientare culturală ro- 
mânească, aceşti oameni de jumătate, triste amfibii intelectuale ieşite 
din laboratorul duşman, au fost predestinaţi unor greşuri şi dibuiri, 
carezi scoteau din făgaşul criteriilor noastre de rasă şizi împingeau 
dincolo de limitele instinctului naţional. Legaţi la ochi de pedagogia 
ungurească, ei n'au înregistrat o clipă măcar nici tresăririle vulcanice 
ale, continentului, nici pregătirea subterană a prăvălirii austrozungare, 
nici minunata resurecţiune a neamului. Robi ai unor stigmate de sclavie 
străveche, ei oftau după milostenia Burgului dela Viena, sau îndrumau 

într'un spirit de transacţie cu guvernul maghiar, politica de”peste munţi. 
Toată activitatea lor se broda pe această mixtură sufletească hibridă, 
din care conștiința superioară a unui naționalism organic era elimi- 


nată cu desăvârşire. Fiecare din aceşti matadori plimba fără să vrea 


un mic petec de Budapestă pe urma lui. şi contribuia prin toate ros= 
turile unei vieţi de desrădăcinat la începutul unui proces de, desargre= 
gare în Ardeal. Impotriva lor, acum douăzeci şi cinci de ani, un 
mănunchiu. de tineri, au deslănţuit o crâncenă cruciadă, dând lupta 
unităţii culturale la revista Luceafărul şi netezind drumul unităţii „po 
litice la gazeta Tribuna din Arad. Istoricul politicozliterar de mâine, 
când va descifra din aceste pagini îngălbenite de vreme svârcolirea 
noastră, va înţelege degrabă unde a strălucit talentul şi unde era să- 
lăşluită prostia, unde. s'au strigat marile adevăruri precursoare şi unde 
a lovit neputincioasă copita inerţiei. Subsemnatul nu şiza: precupeţit 
gândul: şi a susţinut fără răgaz generoasa guerilă, căreia iza sacrificat 
destule probleme de -artă, dar care a fecondat ideia de rezistență a 
românismului într'o perioadă de primejdie. ìn sute de articole mizam 
risipit zece ani protestarea cu ochii aţintiți spre aceşti Bucureşti, de 
unde aşteptam cu neclintit fanatism: izbăvirea. In curând voi reuni 
într'o carte voluminoasă judecăţile mele "de-atunci, din care se va - 
desluşi linia dreaptă a unui om şi înlănţuirea lor strânsă cu toate pă» 
rerile mele de azi. 


Graţie acestei deosebiri, la isbucnirea războiului ochii mei s'au 
îndreptat spre capitala României, “iar mintea adversarilor a călătorit 


„la Viena. 


k 
$ + 


Dela începutul conflagrației din 1914 am venit aici şizam făcut 
profesie de credinţă: împreună cu răposatul părinte Lucaci, care, din 
altă generaţie, crescut în altă şcoală, dar-hrănit de acelaş instinct, s'a 
grăbit să treacă şi el graniţa şi să se sbată pentru dărâmarea neutra= 
lităţii. Vor trebui zugrăvite odată în toată intimitatea lor acele zile de 
sbuciuni grozav, când silințele noastre de a ne convinge colegii rămâ= 
nând infructuoase, nezam dat demisia din comitetul executiv al par- 
tidului naţional şi când venerabilul bătrân cu lacrimi în ochi a formulat 
sentința crudă a situaţiei : — „Am rămas singuri, un popă prost 
şisun poet nebun“... . 

Din primele clipe obiectivul nostru s'a desenat limpede: sgu- 
duirea prin orice mijloace a opiniei publice din vechiul Regat pentru 
intrarea în război. Am pornit, deci, alături cu alţii, exaltarea curentului 
intervenţionist. Am suspendat, fireşte, criticismul de acasă. Am tras 
perdeaua uităfii peste vechea prăpastie şi-am trâmbițat la toate’ ăs= 
pântiile pierzarea Ardealului. 

l In acest onest şi justificat avânt, nezam iertat detractorii de ieri, 
izam învăluit în aureolă de victime, lezam exagerat proporțiile suferinții, 
şi am proiectat un val de lumină orbitoare peste funinginea existenți 

lor mohorâte. Procedeul cra profund cinstit şi perfect explicabil. Cum 
am fi putut altfel să frângem propaganda germano=maghiară metodic 
organizată, cum isbuteam, cu răscolirea slăbiciunilor din Ardeal să 
fanatizăm lumea pentru cucerirea. lui? Erau de sigur, destule reticenţe 
voite în atitudinea noastră, erau retușări conştiente în înseilarea tabloului. 
Puteam face altfel? Giândiţi=vă şi vă daţi răspunsul: puteam eu cu 
portretul real al d-lui Csicso-Pop să chem țara în tranşee pentru cu- 
cerirea Albazluliei? Nu, eufemismul era o dureroasă şi fatală reţetă 
în vâltoarea de atunci. 

Mai mult, trebuia să înghiţim fără răspuns toate probele laşităţii 
şi toate băiguielile nenorocite ale unor doctori cari legitimau spulbe» 
_ rarea aspirațiilor noastre. Domnul Alexandru Vaida îşi scria în gaze 
tele dela Viena articole de proslăvire a imperiului habsburgic, etalat 
ca o supremă condiţie de existență a românismului integral, în vreme 
ce tovarăşii săi în declaraţii umilitoare jurau dragoste contelui Tisza. 
Ziarele lui Günther multiplicau la Bucureşti scriptele imbecile, iar 
părintele Lucaci şi cu mine, cu pumnii strânşi şi cu obrazul roşind 
de ruşine, desminţeam. crima . şi strigam din răsputeri: Toate sunt 
invenții nemţeşti, oamenii aceştia plâng de dorul vostru şi vă aşteaptă 
să treceţi Carpații! ` 

Ei bine, în acest colocviu al morții, d. Iuliu Maniu a täcut. 
Prudent şi circumspect ca totdeauna s'a înfăşurat în espectativă şi iwa 
zis nimic. Nici pentru, nici contra. Trebuie să mărturisesc că, m'a 
amăgit mutismul. De la distanţă, în mijlocul „cataclismului general, nă= 

„dăjduiam că tace torturat de acelaş ideal, că fără puterea bărbătească 
deza afirma un crez şi fără tăria de aşi dom mina s fii cum l-am ştiut 
totdeauna, urzeşte măcar în taină firele . gând alvator. In aceste 
zile de nedumerire chinuitoare, când mirajul unui vis plutea peste ca- 
petele. noastre şi când din adâncimile propriului tău suflet se. desfăcea 
“ lumina ca să încunune friintea „adeseori stearpă a deaproapelui, atunci 

am primit vestea tulburătoare că domnul: Iuliu Maniu a fost mobilizat 
de autorităţile militare ungurești şi trimis pe front. Cum să nu-mă fi 
mişcât laconica ştire, cum să nu fi tresărit subt povara ei? Mai putea 
fi vorbă de vechiul nostru proces, când îl vedeam aruncat pradă unor: 
pustiitoare întrebări de conştiinţă, târât împotriva convingerii lui în 
lagărul -duşman ? Fiorul clipei miza eclipsat deodată trecutul, omul de 
ieri mi s'a înfățișat purificat dezo măreție tragică şiam scris articolul: 
„Pleacă şi Maniu“. Dumnezeu să mă ierte pentru această pioasă mine 
ciună! A trebuit să plătesc amar iluzia mea trecătoare peste câteva 
săptămâni, când un ofițer . ardelean trecând munţii ca'să vie la matcă, 
m'a lămurit cu o neagră revoltă. 

D. Iuliu Maniu nu era mobilizabil, în calitate de secretar al conz 
sistorului; d. Iuliu Maniu a intrat voluntar în şcoala militară austriacă... 
Mi sa dărâmat atunci întreaga poveste, zestrea Budapestei . miza 
reapărut infricoşată ca un blestem de 'naștere şi judecata mea veche 
asupra avocatului dela Blaj a primit o pecete definitivă. 

lată explicaţia sinceră a unui elogiu desminţit. Ziarul Dreptatea, 

„care m'a pus pe două coloane, poate fi acum pe deplin satisfăcut. 

Toată vremea războiului agitația noastră s'a desfăşurat paralel, 
urmărind două ținte ireconciliabil opuse. ` 


Părintele Lucaci şi cu mine însotiți dez6 entuziastă falangă de 
refugiaţi am slujit ideia dărâmării monarhiei de Habsburg,. în vreme 
ce domnii Vaida-Mlaniu Sau ataşat cu devotament orb Puterilor 
“Centrale. Am fost, deci, pe două baricade adverse în uriaşa încăierare, 
“Trăgând ultimele concluzii ale unui proces de gândire complect dife= 
renţiat, nezam aciuit fiecare acolo unde ne chema sufletul. Dioscurii 
Vaida=Maniu sunt antiteza crezului nostru şizal ţării. Ambii au fost 
«elemente active în angrenajul austrozmaghiar, unelte de acţiune con- 
Ştientă împotriva noastră. Ei n'au afișat numai Opinii de circumstanță, 
n'au avut rolyl dubios al unor sforari meniți să. adoarmă pe duşman, 
cum fac cu ochiul şi dau să înțeleagă acum după prăbuşire ca să=şi 
acopere jocul, ci au fost iniţiatori de subminări savante ai tezei noastre, 
«colaboratori însărcinați cu misiuni. speciale din partea inamicului. 
„Mult mai rău decât elementele germanofile din ţară, care puteau să=şi 
„creeze o logică greşită din mersul evenimentelor, fiind liberi la ei acasă, 
denii VaidazManiu s'au complăcut în rolul de sclavi şi lau ridicat 
acest rol la rangul de doctrină politică, pe care au activat=o din toate . 
puterile. Afirm aici, fără putință de. desmințire, în temeiul unor nu= 
„merdase și grave documente. pe care le posed în lada mea şi pe 
care patriotica dorință deza nu compromite țara m'a oprit în mijlocul 
«celor mai acerbe adversităţi să le dau în vileag, afirm dându=mi seama 
de răspunderea fiecărui cuvânt, că acesta este adevărul. ` 


Când patronii lor au căzut înfrânți, când totul s'a isprăvit şi 
-dislocarea putregaiului austrozmaghiar era fapt împlinit, atunci fostele 
` slugi plecate au schimbat macazul şizau fâlfâit Sgomotos | tricolorul 
nostru. S'a petrecut aici un paradox frivol, unic în- analele recentei 
conflagrații universale. Foştii adepți ai baricadei sfărâmate s'au transe 
format peste. noapte în profitori veseli ai biruinţii. Elanul general iza 
-căşunat țării o ciudată eclipsă de memorie. Bucureştii iza acoperit cu 
flori şi cu decoraţii, armata ciuruită de gloanţele ` „germane a făcut 
front înaintea lor, iar bietul Ardeal li s'a dat pe mână cu zapis în 
regulă să=| stăpânească sănătoşi. Toate au fost înzadar însă, zestrea 
Budapestei a rămas pe mai departe ca o moştenire - nedeslipită, ca o 
funestă boală de sânge. Ea s'a dovedit în toate tribulaţiile Consiliului 
dirigent, în particularismul local impus Ardealului fără voia lui şi în 
programul meşteşugit de perpetuare a graniţelor prin diverse instituţii . 
ce se proiectău. Din primele zile ale unirii, când românismul era cus - 
tropit desun val sentimental numai, ca o reculegere târzie după iz= 
bândă, aceşti oameni care n'au crezut în ea Şiau păstrat sângele rece 
de socotitofi mărunți şi au luat măsuri să=şi menajeze interesele de 
arabă. 


Mărturisesc, că nu m'am putut încadra în această psihologie 
.obscurantistă, cu toate onorurile ce mi s'au oferit, şi urmând învăță= 
mintele trecutului dublate de grija zilei de mâine pentru ţara abia 
măscută, am spart găoacea regionalismului politic, izam părăsit după 

o scurtă revedere edificatoare şi am mers mai departe pe calea largă 
a înfrățirii energiilor naţionale. 

Zece ani au trecut deaatunci. 

In această vreme, un organism greu -încercat şiza dat silinţele 
să se rcînchege, ca săzşi asigure existenţa. Au fost multe sforțări fără 
rezultat, au fost destule greşeli şi încercări scump plătite. Am pus cu 
toții umărul să împingem carul din pietre. Singurii cari n'au ajutat 
nimic şi au sabotat totul, au fost d=nii Vaida=Vlaniu şi soţii. Nu, că 
n'au realizat o operă constructivă cât de modestă, dar întrebaţi=vă: 
care a fost momentul oricărei afirmări a ideii noastre de stat în cei 
- zece ani, când umilii tributari ai Habsburgilor de odinioară să nu fi 
avut atitudinea de înăcriţi protestatari şi să nu fi semnat discordia în 
masele poporului? Budapesta şiza făcut de cap în rezistența lor på- 
Sivă, Şiza făcut de cap adese fără ca ei săzşi dea seama, ca un im= 
puls pururea prezent al unei mentalități bolnave. Mulţi neozromâni şt 
toate firile disolvante oploşite la noi, au urmărit, fireşte cu o bucurie 
crescândă această semănare de disoluţie, care se accentua în măsură 
ce frânele guvernării slăbeau, şi de aceia-pe orizunde se prelingeau 
ei, venea a doua zi cunoscuta „gazeta independent ă“, veche stro= 
pitoare de rânjet şi cinism, adu cana fotografia şi impletind aureola 
destructorului. 

După zece ani; vedeţi unde au ajuns! Ardealul, născut şi des= 
robit în zodia principiului naţional, e exortat în catechismul duşmă 
niei deschise împotriva Regatului, iar la adunările lor se strigă prin 
toate văgăunile : „jos hofii de regăfeni !“, cum se striga la Bucureşti 
pe vremea neutralității: „jos Austria perfidă !“ Mulțimea e aţâtată cu 
lozipcele anarhice ale tuturor făgăduielilor şi murmure agresive se aud 
“la sate, ca în ajunul destrămării unui stat. 

Tot felul de existenţe catilinare, avangarda taifunului moscovit, 
îşi lansează obrăznicia proaspătă subt ocrotirea unor şefi, care=şi zic 
naţionali şi se cred ţărănişti. Minoritățile uluite dau jalbă la Liga Na= 
țiunilor şi sunt acaparate de curente centrifuge... Bate vântul nebus 
niei la poartă, se compromite orice ideie de autoritate şi începe să se 
sfarme tabla valorilor... 

Mai poate sta cu braţele. încrucişate orizce om echilibrat şi bun 
român ? Suntem noi căzuţi în halul de adormire idioată, ori de flage= 
lantismi mistic, ca societatea rusească de ieri, ca să nu putem stăvili 
o prăvălire spre abis? Am părăsit misterul de procreaţie care neza 
ținut în picioare şi vrem să galopăm spre stânga cu, toate riscurile 
unei sinistre aventuri? Poate fi salvatorul din acest balamuc d. Iuliu 
Maniu, însuşi autorul haosului care re amenință? A ajuns România 
unde a strălucit geniul constructiv al unui Kogălniceanu şi unde gân= 
desc încă destule capete ponderate, să facă tabula rasa peste toate 
îndemnurile ei de normală auto=conservare, ca chiotul de pe stradă 
„să-şi împingă fruntaşii la Capitoliu ? 

lată întrebări înfipte în conştiinţa mea ca nişte săgeți otrăvite, pe 
care trebuie să le smulg. După o matură chibzuire, ridicându-mi cu- 
getul la altarul de jertfă a atâtor generaţii, povăţuit de acelaş glas 

tainic care m'a călăuzit totdeauna pe cărarea dreaptă a neamului, so- 
colind o impietate brutală orice poftă deşartă în aceste zile de sgu- 
duire, îmi fac spovedania limpede s'o audă cine vrea, dela Regenfă 
până la opincă! 

Iată procesul meu cu d. Iuliu Maniu, proces impersonal, din 
Care vreau să câştige ţara. 

Cetitorul va înțelege că sunt destul de înarmat, ca să-l duc 
mai departe cu toate riscurile de neplăceri, pe care mi le pune în 
vedere „democraţia“ de lege nouă. Il voiu duce, sau înţeles şi spri= 
jinit de ecoul opiniei publice, care n'a înebunit încă, sau îl voi duce 
singur, ca o protestare neînduplecată pentru ziua când nebunia se va 
consuma şi dreptatea mea va avea trista satisfacţie de a fi triumfat 
pe ruine... 


OCTAVIAN GOGA 

Prăbuşirea monarhiei austro-ungare 
şi Republica cehoslovacă 


Cel dintâi împărat al Austriei, Francisc, după ce fu silit de Naz 
poleon să renunțe la titlul tradițional de „împărat roman al națiunii 
` germane“, a înțeles curând, că noua lui împărăție din valea Du- 
nării de mijloc nu va fi de lungă durată. Şiza dat seama, că nume- 
roasele popoare, pe care Habsburgii au reuşit în cursul timpului prin 
politica lor imperialistă şi prin iscusite tratate matrimoniale, să le 
strângă sub pajura lor bicefală ca întrun pat al lui Procruste, se 
vor trezi mai curând sau mai târziu la. conştiinţa drepturilor fireşti de 
a se organiza pe baze naționale, şi măsurile polițienești ce li şe vor 
aplica vor putea cel mult amâna pe câtva timp, nu însă zădărnici 
pentru totdeauna îndeplinirea justei lor dorinţe. De aceea a spus ame 
basadorului rusesc următoarele cuvinte de profeţire sinistră pentru el şi 
dinastia lui: „Împărăţia mea este ca o casă roasă de carii, dacă i se ia 
o parte, nu se poate şti câte părţi dintr însa se vor prăbuşi pe urma 
ei (Mein Reich ist wie ein wurmstichiges Haus, wenn man einen 
Teil davon altragt, kann man nicht wissen, wieviel davon nach sturzt). 

Această profeție părea ajunsă în pragul realizării deodată cu 
izbucnirea revoluţiei” din 1848, care determină pe împăratul Ferdinand 
să renunţe la tron în favoarea nepotului său Francisc Iosif I. Cu 
ajutorul ţarului Nicolae I al Rusiei, tânărul împărat izbuti să înfrângă 
în v ra anului 1849 revoluţia din Ungaria şi să înaugureze o domnie 
de 68 ani plină de cele mai felurite peripeții în politica internă şi de” 
dureroase înfrângeri în cea externă. A 

După ce armatele lui fură învinse de: italieni la 1859 şi de 
prusiaci la 1866, placidul monarh a încercat să-şi consolideze supușii 
prin introducerea câte unei reforme interne de ordin constituțional. 
"Astfel la 1870 s'a învoit să schimbe sistemul de cârmuire absolutistă, 
înlocuinduzl cu un constituționalism dibuitor, de origine chesaro=crăiască, 
iar la 1867 a încheiat cu Ungaria pactul dualist, prin care două mi- 

niități (cea germană în Austria şi cea maghiară înUngaria) au âjuns , 
în situaţia politică privilegiată de națiuni dominante, iar toate celelalte. 
naţiuni din cuprinsul împărăției habsburgice au rămas popoare opri= 
mate, sacrificate pe altarul şovinismului duâlist. 

Evident, că dualismul a nemulţumit profund naţiunile negermane 
din Austria ca şi pe cele nemaghiare din Ungaria. In deosebi cehii 
au luptat cu stăruință şi cu avânt pentru federalizarea monarhiei în- ` 
tregi. Lupta lor a avut repercusiuni firești şi în politica românilor din 
fosta Ungarie. Profesorul Universităţii din Budapesta, Alexandru Roz 
man redacta în capitala Ungariei ziarul politic Federațiunea, care în= 
drăznea să afirme categoric, că dualismul nu este o formă politică 
viabilă, că el nu poate fi considerat decât ca întâia treaptă spre fede- 
ralizarea monarhiei întregi sau ca ultima treaptă spre disoluţiunea ei. 
O jumătate de secol de tribulaţiuni politice austrozungare au dovedit 
că ultima parte a acestei dileme isvorâse dintr'o. viziune clară a.des= 
făşurării evenimentelor istorice, viziune care ä lipsit cercurilor condu- ` 
cătoare ale monarhiei austrozungare până în preajma prăbuşirii ei ` 
definitive. O excepție. onorabilă era personalitatea fostului moştenitor 
de tron, a arhiducelui Francisc Ferdinand, un bărbat hotărât să 
procedeze energic la federalizarea monarhiei şi să frângă fără cruțare 
rezistența amenințătoare a oligarhiei ungurești, aşa de mult răsfăţate în 
cursul domniei îndelungate a lui Francisc Iosif I. Glonţul de la Sa- 
rajevo lza răpus, însă, înainte de a fi putut încerca înfăptuirea proiec= 
tului său, menit să prelungească agonia monarhiei habsburgice. 

l La sfârşitul războiului mondial, când armătele puterilor centrale ` 
presimțiau catastrofa inevitabilă, a făcut şi ultimul împărat habsburgic, 
“Carol încercări disperate, întâi prin guvernul prezidat de /Hussarek, 
apoi prin acela al profesorului Heinrich Lammasch să acorde | „popoas 
relor din cuprinsul monarhiei drepturi de autonomie sau chiar de in- 
dependentă naţională, amăgindu=se cu speranța, că în chipul aceșta ar 
putea reuşi a le îndupleca să rămână şi mai departe în legătură cu 
dinastia habsburgică. Toate încercările lui au fost însă zadarnice, 
fiindcă veniau întrun timp când frontul dela Salonic. era spulberat, 
iar pe frontul italian armata austrozungară primea la Piave lovitura 
de graţie. 


+ 
$ + 


Atitudinea cea mai categoric ostilă  Habskurgilor o avură 
chiar de la începutul războiului mondial cehii. Conducătorii lor 
politici procedară în deplină solidaritate, simțind că e “aproape mo= 
mentul când statul lor naţional, desființat de Habsburgi la 1618, va 
putea să ia din nou fiinţă. Prin acţiunea prudentă şi sistematică a | 
profesorului Masaryk şi dr. Beneş în străinătate, prin curajul cetățez ` 
*nesc al :conducătorilor din patrie ca dr. Kramar, dr. Râşin, Klofac 
Scheiner, s. a. lucrurile au fost aşa de bine pregătite încât la 6 Iaz 
nuarie 1918 factorii politici din Praga au putut declara lupta pe față 
împotriva ideii de stat austriac, iar la 13 Aprilie reprezentanţi ai tuturor 
claselor sociale cehe s'au unit în făgăduinţa solemnă de a lupta până 

la biruinţa definitivă pentru independenţa naţională cehoslovacă. Chiar 
şi partidul naţionalzslovac avu curajul să manifeste într'o şedinţă ținută 
la. 24 Mai 1918 în Turc. Sochti Martin intenţiona să ceară de a se 
desface de Ungaria, orientându-se spre unirea cu cehii. Preotul 
Andrei Hlinka spunea atunci că milenara căsătorie cu Ungaria s'a 
dovedit netrebnică „nu le rămâne deci Slovacilor decât să divorțeze“, 
După astfel de antecedente este explicabilă promptitudinea, cu care 
consiliul naţional al cehilor din Praga a respins la 29 Semptemvrie” 
1918 propunerea ministrului preşedinte Hussarek relativă la autonomia 
naţională, ga şi manifestul împărătesc din 16 Oct., prin care se în- 
cerca federalizarea Austriei, in articulo mortis. Cehii spuneau lămurit, 
că ceea ce doresc ei nu le mai poate da niciun guvern din Viena, 
căci chestiunea independenţei lor naţionale nu poate fi revolvată de 
cât în deplin. acord cu cehii, cari se află în afară de graniţele 
Boemiei şi al căror consiliu național constituit la Paris, fu recunoscut 
din partea Antantei ca guvern provizoriu al statului cehoslovac. 
Totuş împăratul Carol, la. sfatut ultimului ministru de externe al 
monarhiei, contele Iuliu Andrássy mai făcu ultima încercare de a 
obține pace separată pentru Austro-Ungaria în temeiul vestitelor 14 
puncte ale lui Wilson, fără a=şi da seama că propunerea era înfârz 
ziată, după ce puterile Antantei recunoscuseră cehoslovacilor şi iu 
goșlavilor: dreptul la independenţă naţională deplină. Acest punct de 
- vedere admis în ultima notă răspuns a lui Andrâssy către Wilson a 
contribuit esenţial să accelereze sfârșitul monarhiei dualiste şi consti= 
tuirea statului cehoslovac în ziua- de 28 Ottombrie 1918, după ce cu 
10 zile mai înainte se publicase declarația de independenţă a guver= 
nului provizor, care cerea libertate absolută pe motiv că „națiunea 
cehoslovacă nu. se „poate desvolta subt federaţiunea de minciuni a 
Habsburgilor“ şi nu vrea. să mai facă parte dintrun stat, a cărui. 
existență nu se întemeiază pe nimic, nefiind decât o formaţiune poli» 
tică artificială şi imorală, iar dinastia Habsburgică, stigmatizând=o ca 
nedemnă de a mai stăpâni popoarele, cehii se mărturisiră luptători 
pentru idealurile democraţiei moderne şi pentru organizarea republicană. 
Trecerea puterii publice dela organele monarhiei prăbuşite la ale 
statului cehoslovac reînviat s'a întâmplat în Praga, fără nici o zdrun= 
cinare, într'o singură zi. Adevărat că la rezultatul acesta strălucit al 
cehilor a centribuit şi contele Andrâssy prin nota sa răspuns lui 
Wilson, precum şi ultimul ministru de săzboiu, din Viena, care în 
sensul manifestului împărătesc îndrumase în mod oficial pe coman= 
danţiii resturilor de armată austrozungară, să ia contact direct cu con= 
siliile naţionale stânduzle în ajutor, ca trecerea la „era nouă“ să se 
poată face pretutindeni fără periclitarea ordinei publice. Comandantul 
pieţii din Praga, Generalul Zanantoni n'a opus nici un fel de rezise, 
tenţă, iar încercarea Generalului Kestranek de a se împotrivi docto- 
rului. Scheiner,. căruia consiliul naţional din Praga îi incredinţase co” 
manda asupra armatei cehe, s'a spulberat repede graţie atitudinii ho~ 
tărâte şi entusiaste a cehilor, cărora s'au alăturat în noaptea dintre 
28 şi 29 Octombrie 1918 toţi soldaţii români din Praga, punându-se 

la dispoziţia consiliului naţional ceh. Astfel a contribuit într'o măsură 
oarecare şi elementul românesc la renaşterea independenţei cehozslo= 
vace drept încununare a luptelor politice, pe care conducătorii româ= 
nilor ardeleni şi ai slovacilor lezau purtat împreună împotriva opre= 
sorilor seculari. 

In sfârşit la 14 Noembrie 1918 se putu întruni adunarea na- 


- 4ională constituantă. Cel dintâi ministru preşedinte cehoslovac dr. Karl 


Kramar declară dinastia habsburgozlotaringică căzută din toate drep= 
turile ei la tronul Boemiei, iar adunarea alese cu aclamaţiuni însuflez= 
tite pe profesorul Toma Masaryk ca primul preşedinte al noii repu= 
blici. Abia la 21 Decembrie sosi Mlassaryk la Praga jurând „pe 
onoarea şi conştiinţa sa“ că va priveghia binele republicii şi al.poz 
porului şi va respecta legile. 

In cei 10 ani de republică cehoslovacă s'a săvârşit o admira 
bilă operă de organizare şi consolidare democratică. Dacă - condacă= 
torii acestei țări nu vor fi izbutit să înlăture toate urmările nenorocite 
ale războiului mondial, pot avea totuş conştiinţa împăcată că şizau dat 
necontenit silința de a găsi soluţiunile cele mai corespunzătoare pentru 
o mare parte din ele. Iar preşedintele Masaryk, care poate să: consi= 
dere drept propria sa creațiune această republică tânără, sa dovedit 
a fi un înţelept armonizator al turor contrastelor, un admirabil _îndruz. 
mător al operii de pace şi de progres. 


s Realegerea lui a doua oară ca preşedinte, la 1927, arată că pe, dear 
supra tuturor deosebirilor naţionale, sociale, provinciale şi politice există” 


-în Cehoslovacia și o puternică legătură de unitate: aceea pe care 


meritele netăgăduite ale preşedintelui filosof, a ştiut s'o înghege și 
statornicească în sufletul înţelegător al tuturor cetăţenilor republicei. 

E un rezultat din cele mai mari pentru cel ce a înţeles să lupte 
o viaţă întreagă cu armele adevărului pentru biruința dreptăţii. Cazul 
preşedintelui Masaryk: né chiamă în memorie - cuvintele idealistului 
Platon, care spunea că în viaţa popoarelor şi a statelor lucrurile vor 
putea fi îndreptate pe calea cea bună 'numai cu condiţia ca politica 


“şi filosofia să păşească împreună pe acealeaşi cărări.. 


In cei dintâi zece ani de existență a reuşit fepuibliza Ceho= 
slovacă să îndeplinească condiţia aceasta. Este deci în drept să co- 
memoreze cu deplină seninătate şi cu bucurie patriotică netulburată 
amintirea înălțătoare a zilei de 28 Octombrie 1918, când iza fost dată 
fericirea să vadă renăscând ca pasărea Phoenix, statul naţional spul- 
berat de Habsburgi înainte cu 300 de ani, după lupta de pe Mun- 
tele Alb. 

Comemorarea aceasta poate. inspira tuturor patrioţilor cehoslo= 
vaci, ptecum şi tuturor prietenilor şi aliaţilor tinerei republici” încredere 
în desvoltarea ei viitoare şi în destoinicia de a-și îndeplini importanta 
misiune istomică, cesi revine ca unei formaţiuni politice, în care con- 
lucrarea armonică a elementelor slave cu cele germane va contribui 
în mod însemnat la consolidarea păcii în Europa centrală. 


I. LUPAȘ 

© Pe cărări greşite 


După strigătul de falsă desnădejde al saşilor la Sibiu, iatăzi şi 
pe ungurii din partidul maghiar hotărând, în congresul ţinut întrun 
oraş din Secuime, apelul la Societatea Naţiunilor. Se spune că această 
hotărâre a născut o mare însufleţire între congresişti: oamenii au jucat 
de bucurie. i 

Deosebire de temperament între sași şi unguri, — dar substratul 
ultimei lor atitudini este aceiaşi convingere la care ar fi ajuns în zece 
ani, că cu „românii“ nu se poate face nimic, şi că e nevoe de dess . 
chiderea de noui drumuri pentru a=şi asigura naționalitatea primejduită 
de statul român, 

Pentru noi nu mai constitue nici o surprindere ameninţarea celor 
două minorități etnice. Nu e un lucru nou, decât în anunțarea oficială 
a atitudinei lor faţă de statul român. În realitate, în cursul celot zece 
ani dela unire atât ungurii cât şi saşii noştri, au făcut în. nenumărate 
rânduri apeluri la străinătate. Și chiar la Societatea Naţiunilor s'au: 
primit memorii cu recrimiriări împotriva noastră, fără a mai por 
meni de „informaţiile“ date din belşug atâtor emisari străini, cari au 
ostenit până la noi să se convingă cum mâncăm pe minoritari.. 

Atitudinea lor oficială de azi ne poate surprinde numai din mo~ 
tivul că nu Sa anunțat mai devreme. Cunoaştem constrângerea pe: 
lângă care ei au intrat în cadrele statului român, şi nu nesam aşteptat, 
dela actuala generaţie matură a intectualilor lor, la o adeziune sinceră: 
la statul nostru naţional. . 

Vorbind de generaţia matură a intelectualilor minoritari, nu îne . 
țelegem să alunecăm pe panta cunoscută: separarea intelectualilor, de 
popor, cum au făcut ungurii, punând toată atitudinea ostilă a naţioz 
nalităţilor faţă de statul unger în sarcina agitatorilor din pătura inte= 
lectuală. | 

Noi. relevăm însă o stare reală de spirit care stăpâneşte în rân- 
“durile minoritare. Realitatea este întradevăr următoarea; statul român 
e obligat, după dreptate şi după constituţie, ca şi după însăşi mentas 

litatea neamului nostru, să asigure libertatea de conştiinţă şi desvoltarea 
culturală .a minorităţilor. etnice, pentru a-şi putea păstra ființă proprie. 

Masele populare ale minorităţilor etnice nu aşteaptă mai mult, 
şi această pretenţiune a lor n'a fost înfrântă prin nici o măsură în 
cursul celor zece ani de existenţă a statului. român. -Reforma agrară 
ca şi cea electorală n'a cunoscut la noi deosebirea de naţionalitate. 
Asigurarea libertății de cult și asigurarea şcolii şi educaţiei naţionale, 
au făcut, pe lângă cele două reforme mari, ca masele populare mi- 
notifare să fie mulțumite, cel puţin în. aceeaşi măsură în care sunt 
masele româneşti. | 

\ Niciunul dintre observatorii cinstiți ai vieţii noastre publice, dintre 
cunoskătorii vieții dela sate şi oraşe, nu poate afirma, cu conştiinţa 
liniştită; că în România o duc mai bine ţăranii şi muncitorii români 
decât cèi minoritari. Nici nu mai vorbim de negoț şi industrie, unde 
minoritarii sunt neasemănat mai bine reprezentaţi şi mai bine situaţi 
decât românii. 

Tot asemenea cine cunoaşte starea de: spirit a maselor minoritare 
dela noi nu va putea afirma că în ele dospeşte revolta sau nemulţuz 
mirea adâncă cu noile împrejurări. E aceeaşi: stare sufletească ce 
caracterizează pe toată lumea, născută din anomaliile vieţii economicez 
financiare, din neaşezarea definitivă a noului organism de stat. 


' “Dacă intelectualii minoritari vestesc. că soarta naţiunilor lor e mai 
rea la noi, decât a poporului românesc, explicarea e a se afla în men” 
-talitatea lor, — deosebită de aceea a maselor, pe care spun că 
reprezintă. Ei vor mai:-mult decât voesc şi pot masele lor populare. 


Ei urmăresc un ideal care nu s'ar putea realiza decât în cazul 
când România şizar fixa o singură. ţintă a existenței sale: aceea de a 
proteja minoritățile etnice, creind pentru ele un regim special. 

Mentalitatea lor cobeară din protecţionismul statului maghiar, 
aplicat ungurilor şi saşilor din Ardeal tocmai pentru desnaţionalizarea 
elementului majoritar românesc din Ardeal şi Banat. 

Să aducem câteva pilde de contrast între minoritățile etnice şi 
intelectualii lor. i | 

Școlile medii minoritare existente la înființarea României mari, 
nu mai sunt azi necesare în acelaş număr. Ele n'au fost înfiinţate 
numai pentru unguri şi sași, şi cu destinaţia: de a. servi numai culturii 
popoarelor respective. Cele ungurești, în speciăl, în majoritatea lor, au 
fost creiate pentru desnaţionalizarea noastră. Fără contingentul elevilor 
români, nevoiţi să le cerceteze în lipsa celor naţionale, şcolile lor medii 
n'ar fi putut funcționa în cele mai multe cazuri şi numai cu un număr 
infim de elevi. l o l 

Statul român spune, cu drept cuvânt: dau ajutor şcolilor mino= 
ritare, dar în proportie numerică justă, susțin atâtea de câte în realitate 
au nevoe minoritățile. Numărul lor trebue redus în mod simțitor, 
fiindcă elevii români nu le mai pot cerceta, iar- cei minoritari nu sunt 
suficienţi pentru funcţionarea lor. 

În faţa acestui postulat just masele minoritare nu au nimic de 

spus; ele nici nu pot fi decâtomulțumite căzau atâtea şcoli "medii în 
câte copiii. lor, cari nizuesc spre cariere intelectuale, — încap. 

Conducătorii intelectuali însă nu vor să audă de reducerea nuz 
mărului acestor şcoli, şi pretind că li se face o nedreptate dacă nu 
sunt susținute sau ajutorate cele existente. 

In cele mai multe comune săseşti şi în cele mai mari ungurești, 
era tradiţia preotului ajutător, a capelanului, chiar când numărul cre= 
dincioşilor era inferior românilor conlocuitori, cari au avut şi au, 
aproape fără excepţie, câte un singur preot. 


- Ei bine; masele minoritare din astfel de comune n'au amita nici 
odată nevoia deza avea doi păstori sufleteşti, dar nici n'au protestat 
în trecut de vremece greutățile materiale ale 'beneficiului preoţesc nu 
cădeau pe umerii lor. Parohiile aveau bune venituri din pământ, 
crâşme, păduri, etc. Mai târziu a venit și ajutorul bănesc dat 'de staz 
tul unguresc. 

Azi, şi după realizarea reformei agrare, care a trebuit :să. împartă - 
şi din pământul bisericilor minoritare, cum a împărțit din al celor roz 
mâneşti, — intelectualii minoritari nu înţeleg să se lipsească de acest 
articol de lux, care e al doilea preot, şi pretind să fie păstrat, 
Statul român neputând avea menirea să -intreţină luxul minoritar, şi 
neajutorând cât li se cere bisericile minoritare, conducătorii minoritari 
pun dări de cult, biruri mari pe propriul lor popor, pentru păstrarea 
unei întocmiri de care însăşi masele lor poporale n'au avut nici odată 
trebuinţă. 

Pe tema aceasla s'a iscat de ani de zile, un conflict acut între 
masele poporale atât de disciplinate ale saşilor - dezo pildă, şi condu- 
cători. S'au înregistrat multe cazuri în care populaţia a ameninţat, şi 
chiar a făcut încercări pentru a trece la altă confesiune, din pricina 
prea marilor impozite de cult impuse de zişii conducători. 

Dacă li s'ar fi cerut banii pentru nevoi de ordin sufletesc, cul- 
tural, naţional de absolută necesitate, conflictul acesta, dată fiind 
conştiinţa -națională şi confesională a minorităţilor etnice, nu s'ar fi 
produs. Dar li. se cerea să suporte un lux de care nu aveau nevoe 
pentru păstrarea propriei naţionalităţi. 

Tot asemenea sunt şi veleităţile de element conducător păstrate 
până azi de pătura cultă minoritară, în desacord cu masele ce reprez 
zintă. Intelectualii minoritari nu=şi dau nici azi seama că ceea ce ira 
împins în trecuf pe întâiul plan al vieţii publice din Ardeal şi Banat 
nu era o poruncă şi o dorință a maselor. ce reprezintau, o creştere” 
firească a lor, ci o impunere a polificei de maghiarizare. 

Dacă am cerceta mai departe am descoperi încă multe alte deo- 
sebiri între realele aspirații ale maselor minoritare, şi aşteptările clasei 
lor intelectuale. Sufleteşte aceşti intelectuali sunt şi azi în nota impusă 
de politica de stat ungar în pământurile româneşti; masele minoritare ` 
sunt în nota' evoluției lor fireşti, urmată de ele şi in frecut. 


Starea lor de spirit este, astfel, în mod firesc deosebită. Şi eo 
realitate ceea ce afirmăm, nu tendința de a separa masele minoritare 

de conducătorii lor. Separiţia există şi nu noi am creato, ci vechea 
moştenire a statului maghiar. 

Aceasta fiind situaţia, nu e mirare că pătura zisă conducătoare 
nu se poate mulțumi cu ceea cezi dă statul român, şi că apelează la 
Societatea Naţiunilor. 

|“ Anachronismul în care vor să trăiască nu se va putea creia însă 
nici cu ajutor extern. Niq Societatea Naţiunilor, nici alt for interna= 
“fokal nu va putea sili România să creieze un regim excepțional, de 
proiecţie, pentru minoritarii noştri, pentrucă intelectualii lor din pătura 
conducătoare nu înțeleg să trăiască decât răzimaţi pe vechile poziţii 
domihante, susținute de stat potrivnic naţiei ce aeeie azi Româz 
nia unită. 

l Dacă aceşti conducători s'ar fi cuminţit, dacă ar fi văzut realiz 
tatea, cel puţin din opoziția ce lero fac propriii conafionali atunci când 
vor să le\i impue un lux cultural de care nu “simt nevoia, artificiul 
creiat şi mai înainte, desigur, că ei nu S'ar fi gândit să pornească pe 
cărări greşite şi foarte primejdioase pentru ei. Nevoile reale, actuale, 
de ordin cultural şi naţional ale minorităţilor au putut fi satisfăcute aici 
acasă, şi vor putea fi tot mai bine în viitor, odată cu intrarea în norz 
mal a vieţii de stat. “ 

După realizarea unor nevoi ireale ale populaţiei minoritare, za» 
darnic vor bate, conducătorii lor la poarta străinătăţii. Demersul lor 
nu va putea avea alte urmări decât o înstrăinare a românismului de 
ei, şi o micşorare a simțului de toleranţă proverbial al neamului nostru. 
Consecințele nu.le vor trage, cu.siguranţă, masele minoritare, care îşi 
urmează credinţa lor firească, ci pătura conducătoare ` care se avântă 
"şi azi în ideal, în utopie. 





l. AGÂRBICEANU 

Fiul rătăcit 


— Amintiri din copilărie — 


F 


In clipa când am citit întâia oară parabola fiului rătăcit am simţit 
că acela sunt eu. Nici una din minunatele istorii plăsmuite de geniul 
divinului prooroc din Nazaret nu se potriveşte atât de mult cu istoria: 
vieții fiecărui om, ca această istorie a tânărului care s'a depăriat de 
casa părinților, ca să revină apoi mânat de mizerie şi regrete. E o 
biografie universală, pe care preoții ar putea să o spună la înmorz 
mântarea oamenilor fără biogratie. E o piesă pusă pe afişul scenei 
celei. mari a vieţii, în care, rolul principal îl joacă, fără excepție, 
fiecare om, un joc întotdeauna natural, fără gieş. 

Eu lam jucat de-multeori, şi, o săzl mai joc încă, desigur. 

Din drumul cel neted al adevăratei vieţi alunec mereu pe căz 
rările păcatelor. Ciinosc binele, şi totuşi, fac răul. “Ah, sânge ome- 
nesc, otrăvit prin blestemul celui dintâi păcat ! 

Am încercat de nenumărate ori să rămân în permanenţă la 
casa părintească, să mă scald necontenit în razele iubirii eterne a 
Tatălui celui fără început şi fără sfârşit şi să strig în fiecare clipă: 

— Doamne, bine este aici! 

Am citit viața sfinților şi am încercat să mă fac sfânt. hinas 
-zadarnică. Sfinții, au fost croiți, pe semne, din altă pănură. 

Muncesc mult, ziua şi noaptea, cu rost şi fără rost, povăţuit de 
acelaşi gând de-a rămânea pe drumul virtuții, şi totuş, alunec pe calea 
cea strâmbă. Îmi alunecă ochii și gândul, ochii cari văd deşertăciunea, 

şi gândul, în care se zugrăvesc păcatele pe cari din cauza muncii, nu 
am vreme “să, le săvârşesc şi cu fapta. 

M'am gândit. de multe ori ce ar fi, dacă mizaşi scoate ochii? 

A fost un cuget pe care lam alungat în grabă. Ar fi o încere 
care zădarnică, pentrucă imaginile pe cari retina lor leza reflectat pe . 
pânza creerului nu s'ar putea nimici. 

Mi-e sortit să fiu un Ahasver care rătăceşte mereu pe cărările 
păcatelor. Chiar şi în clipele acestea de aparentă pocăință gândul meu 
sboară la... cel dintâi păcat ce l-am făcut în această viaţă. 

Eram de cinci ani atunci şi totuş, am păcătuit. Am simţit întâia 
oară că un vierme îmi roade sufletul. A fost o întâmplare pe care 
mizo pot reconstitui, cu cele mai mici amănunte, în orice clipă a vieţii. 

Păşteam bobocii mamei în grădina bisericei. Ii -priveam cu 
dragoste de câte ori îşi împlântau ciocul în iarbă, iar uneori prindeam 
pe câteunul şi îl sărutam. Apoi îl puneam repede jos şi o luam la 
fugă, râzând de supărarea gâştei. Ca să=mi treacă de urât, lăsam şi 
pe Sofica, fetița dero vârstă cu mine a vecinului, să-şi aducă bobocii : 
în grădină. 

© Tertaţizmi dacă n'o mai descriu.. Nuzmi mai aduc aminte, ce 
ochi avea. La vârsta de cinci ani omul nu e: încă în stare să cu- 
noască farmecul ochilor. fmi aduc aminte numai de părul ei blond 
alburiu, care mai târziu căpătase, desigur, altă culoare. 

Ne păşteam bobocii împreună, mâncam mere de pe cari abia 
se scuturase floarea, şi, ne certam. Nu puteam deslega niciodată ma- 
rea problemă: cari boboci sunt mai frumoşi, ai mei, ori ai ei? In- 
sfârşit, ajungeam la păruială. , Eu, ca ficior de popă, mă simţeam 
proprietar al grădinei bisericei, şi, după câţiva pumni daţi şi după alţi 
câțiva căpătaţi, o alungam în uliţă cu boboci cu tot, ca să şi-i pască 
pe lângă gardurile oamenilor. Rămâneam iar singur, ca să-mi ădmir 
bobocii ofensaţi. 

După vreun sfert de ceas Sofica făcea ce făcea şi se rimerea 
„cu bobocii iarăşi în preajma grădinei. O chemam, iar ea revenia, ca 
să reîncepem cearta şi să ajungem iarăş. la păruială. Tot aşa şi 
iar aşa... - 
Într'o zi, era Marţi înainte de Ispas, tata s'a fost dus la o în 
mormântare. Tocmai în timpul unei certe cu Sofica veni clopotarul să 
tragă clopotele pentru mort. Noi puserăm capăt 'certei şi ascultam 
glasul lor argintiu, care chema pe oameni 'la slujba prohodului. Îl asz 
cultam cu ochii ridicaţi către clopotniţă, uitând de gâşte şi de boboci. 
Aveam amândoi acelaşi gând. Ne era năcaz, că nu puteam merge şi 
noi la prohod, ca să căpătăm câtezun colăcel. Uneori, ne îndreptam 
iarăşi ochii către turmele de boboci, priviri încruntate, mânioase. Era 
o. tăcută revoltă a suflețelelor noastre. 

De odată Sofica rupse tăcerea. 

— Oale moltul aude clopotele? :mă întrebă, aşteptând cu ne». 
răbdare răspunsul. 

~ Le aude, — îl răspundeam eu, bucuros.de întreruperea tăcerii. 

“Ea îmi spunea apoi, că izar plăcea să moară, ca să audă cum 


' 

trag clopotele pentru ea, şi apoi, iar să se scoale şi să vie cu boz 
bocii. Eu îi spuneam trist, că n'am tras clopotele nici odată. 

„Aceasta era visul meu neîmplinit. Să prind şi eu odată de funia 
clopotului şi să fac ting tang şi tinghilinghi. Dar clopotarul, nicizodată 
nu lăsa clopotniţa descuiată. 

Mă dădui gândurilor, fără să observ că glasul clopotelor încez 
tase, iar clopotarul, a luatzo şi el către prohod. Din tristele mele 
gânduri mă trezi Sofica. 

— Hai, să tagem şi noi clopotele, îmi zise. Clopotnița e 
deschisă... 

— Hai, îi zisei şi.eu, cu ochii strălucitori şi cu inima veselă. 
Şi cât ai bate în palme, ne urcarăm în clopotniţa, care, Dumnezeu 
ştie prin ce întâmplare 'de astă dată a rămas întradevăr deschisă... 

Beat de fericire, eu prinsei funia clopotului celui mare, iar ea a 
celui mic. Încă la vârsta de cinci ani omul ştie ce se cade unui 


„bărbat“ şi ce unei „femei“. Izo spune, legea eternă sădită în sângele: 
lui, Şi făcurăm: 
—  Tingztang. 


—  Tinghilingih... 

Şi gustam cu neînchipuită plăcere farmecul glasului lor argintiu. 

Ne oprirăm apoi, ca să răsuflăm de câteva ori. 

— Oale aude moltul? — întreba Sofica, ştergânduzşi cu mâ- 
neca sudorile de pe frunte. 

Eu, n'am avut vreme, săi mai “răspund, Din depărtare se auzia 
un glás, care din ce in ce devenea: tot” mai puternic. Era glasul clo= 
potarului. 

Aruncai o privire pe fereastra clopotniţei şi îmi îngheţă sângele 
în vine. Pe ulițele satului eta. o mişcare neobişnuită. Oamenii alergau 
ca nebuni în toate 'părțle, strigând: 

— Unde 'ăide ? Wide arde? 

Numai noi, micii clopotari, am fi putut să dăm răspuns acestei 
întrebări. Ardea, sub picioarele noastre. 

— Hai să fugim, —  îngânai, tremurând în tot trupul. Cobos 
rârăm repede, ieşirăm din grădină şi o luarăm la fugă, către deal, fără 
să ne mai batem capul cu gâștele şi cu bobocii. Și ajunserăm la 
pădure. 

Ne oprirăm la marginea ei ca să mai tragem vre-un strop de 
aer. Dar simțirăm "că pământul arde încă sub picioarele noastre, şi 
intrarăm orbiş în desişul pădurei. Acum mergeam încet şi prinşi de . 
mână, dar fără să ne vorbim. 

Și merserăm şi merserăm, până când dexodată, s'a auzit de 
către sat glasul clopotelor. Ştiam acum, că furtuna s'a potolit şi că 
mortul e în drum către cimitir. Ne oprirăm iarăşi şi ne deschiserăm 
graiul, dar nici eu, nici ea, nu puteam zice altceva decât: 

— Vai de mine şi de mine.. 

Ne desmetecirăm abia după incetarea clopotelor. Și... iarăşi în 
tăcere, pornirăm înapoi, către sat. Mergeam, mergeam, prinşi de mână, 
dar la marginea pădurii nu mai ajungeam. Ştiam că o să mâncăm 

bătaie şi totuşi, mergeam înainte. Şi ajunserăm la o poieniţă. Dar ne 
ajunsese şi foamea. 

Poieniţa era roşie de fragi, iar noi, ne îndoparăm pe îndelete. 
Ne gândiam fiecare la isprava făcută, fără să ne dăm seama de pro= . 
porţiile ei. Nu ştiam atunci, că oamenii. au părăsit prohodul lăsând pe 
tata, care tocmai încheiase predica, singur, cu mortul şi cu căsenii lui, 
şi că vreme de-o jumătate de ceas am răsturnat satul cu fundul în 
sus. Şi nezam trezit plângând amândoi, cu sughiţuri. 
` — Tată, greşitzam la cer şi înaintea ta, — spuneau dureroasele 
noastre gemete. ȘI pornirăm iarăşi. 

Dar la marginea pădurii nu ajungeam nicizcum. Ce să fi făcut? 
Reîncepurăm plânsul. 

— Lasă, Sofico, — îi zisei eu deodată, nu mai plânge. Ne 
facem o colibă şi lămânetm aici în pădule... 

Şi vedeţi, cu vorbele mele o liniştii. Vedea cu ochii, că nu este 
altă scăpare. Îmi răspunse şi ea cu întrebarea: 

— Până când? s 

— Pânăsi lumea... 

— Şi cezom mânca? 

— Flagi şi mule... 

— Dal la ialnă? 

Femeia e gospodină chiar la vârsta de cinci ani. La început, 
“încremenii, dar, încurând mă şi reculesei. | 

— Pe atunci se coc melele şi pelele din pădule, şi ne stlângem 
multe, ca să avem ce mânca la ialnă. . 

"Problema culinară, cum vedeţi, am deslegatzo în câteva clipe. 
Ne apucarăm apoi să rupem nuiele ca să ne facem coliba. 

— Ial dacă cleştem mali, — adăogai eu, în vreme ce îndoiam 
o nuia de alun, ne însulăm. Tu vei fi femeia mea. 

— Nu vleau, îmi răspunse. Tu mă baţi... 

> Nu te bat, îi răspunsei. N'ai flică... 

— Ba mă baţi. Şi tata bate pe mama. Când mama zice multe 
din gulă, tata face: plioşc! 

Acest. plioşc, a fost urmat de un țipăt grozav. Alergai la ea, 
„era la vrezo zece paşi de mine, şi o găsii cu privirea pironită asupra 
unei gropi. Poate, era vrezo groapă de-a cărbunarilor, Nuzmi mai 
aduc chiar bine aminte. 

— E gloapă de lup, — strigai şi eu, tremurând în tot trupul. 

— Vai, vine lupul... 

Și ne  prinserăm iarăşi de mână. Fugeam acum mâncând 
pământul, mânaţi şi de frica lupului. Şi ne trezirăm la marginea pădurii. 

Era şi timpul. Soarele se coborâse după deal, iar din sat se 
auziau clopoțelele vitelor ce veniau din ciurdă. 

, 


* 
a * 


Fiil rătăcit a fost întâmpinat de braţele unei mame iubitoare, 
care lza îmbrățișat, şi a tăiat, de bucurie, puiul” cel mai frumos. Tata 

a bombănit cât a bombănit, apoi, s'a pornit şi el pe râs. Acum ştiu 
_ce spunea râsul lui vesel. Spunea cuvintele din evanghelie: 

— Pierdut a fost şi s'a aflat, morf a fost şiza înviat! 

Noaptea m'am visat, în gura lupului, cu Sofica împreună. 

Iar dimineaţa m'am trezit în aceleaşi braţe calde. 

= [nică în toamna acelui an fata a fost mutat în altă comună. Pe 

Sofca n'am mai văzutzo niciodată. Când mai târziu m'am dus să-mi 
revăd satul naşterii, oamenii mizau spus că ea sa dus „în ţară“. 

Acesta a fost primul meu păcat. Wlartore sunt zlele ce lezam 
_drăit desatundi, şi vor fi, desigur, cele ce le voiu trăi de-aici încolo, 
că n'a fost şi cel din urmă. Sunt fiul cel rătăcit. Cine ştie, voiu 
ajunge vrezodată în braţele Tatălui celui fără început şi fără sfârşit, 
ori doar, în gura aceluia care umblă ca un leu răcnind, neștiind pe. 
cine să apuce? Dim d 

SEPTIMIU POPA 

Bătăuş sau Rector? 


Consecvent programului său de agitaţie stearpă, partidul naţionale 
țărănist a ţinut dăunăzi o „mare adunare poporală“ la Ciucea. Câţiva 
naivi, ispitiți de vorbe mari şi de promisiuni goale, -au coborât dim 
satele înconjurătoare să sfințească steagurile unui politicianism ridicol şi: 
factice. Fruntaşii îi aşteptau blazaţi, D. Al. Vaida, d. Emil Haţiez 
gan, d. Simion Tămaş, regisorii acestor mascarade groteşti au vorbit 
mulțimii, au binecuvântat steagurile şi au jurat pe spadă, cu o carz 
navalescă seriozitate, iar „poporul“ amuzat de acest divertisment eroiz" 
comic a mărturisit credință nestrămutată şefului: d. Iuliu Maniu. 

Ura! - 

Totul s'ar fi isprăvit, ca la operetă, într'o generală satisfacţie ;. 
şi public, şi aclori s'ar fi retras spre casele lor mulțumiți. Mulțimea: 
„a petrecut, iar fruntaşii partidului naţionalsţărănist şizau creiat încă odată 
iluzia, că ţara îi vrea la cârmă. Ă 

O întâmplare cu, totul ciudată, neprevăzută în programul acestor 
amuzante înscenări politice, a făcut însă ca reprezențaţia de la Ciucea 
să se termine cu scandal. 

lată cum stau faptele: 

Câtiva studenţi clujeni, profitând de serbătoarea Sfântului Dus- 
mitru, s'au gândit să ţină o conferință culturală populară în aceeaş- 
localitate, unde partidul naţionalzțărănist îşi desfăşura programul. Co- 
incidenta a fost nefastă. Văzând lume adunată, studenții şizau închis- 
puit că nimic nu e mai logic decât să se realizeze o utilă conlucrare: 
Între democratica manifestare politică şi generoasa lor inițiativă cultu- 
rală, mai ales că în fruntea adunării prezida d. dr. Emil Haţiegan,. 

rofesor la facultatea de Drept şi rector al Universităţii din Cluj. 

aţionamentul e era, ca toate lucrurile fireşti, simplu. Poporul avea 

prilejul să tragă un îndoit folos din deplasarea lui la târg. Mai întâi: 

afla, din gura atâtor iluştri conducători, cum stau trebile politice din:. 

ară, apoi se iniţia asupra urmărilor dezastruoase ale sifilisului, cum= 
plita boală, care roade la temelia unei naţii întregi. Dar se. vede că 
d. Emil Haţiegan era întrun moment de eclipsă, uitând că datorită 
gentileței Consiliului Dirigent ocupă o catedră — pe care nu o prea 
frecventează, cesi drept, — la facultatea juridică din Cluj, şi că în virtutea 
„acestei erori dsa a fost ales rector al Universității, pe toată durata a= 
-cestui an şcolar. Când studentul Eremia i s'a adresat respectuos cu 
rugarea de a i se permite să anunțe lumea adunată că, după. termi- 
“marea întrunirii politice, va avea loc conferinţa culturală a studenţilor, 
«d. profesor Emil Haţiegan s'a făcut cărămiziu la chip şi a început 
să urle subțire, ca o cofăriță irifată: a 

— Ha! canalie, ştiu ce vreţi voi! Vă cunosc, derbedeilor.. Ce 
-tot îmi îndrugaţi de conferință? Plecaţi numaidecât deaici, sau... A- 
dunarea este a noastră şi nu vă permit să zăpăciți oamenii cu prose 
iile voastre culturale, 
| Această ieşire a rectorului era destul de elocventă, pentruca 
“studenții să înţeleagă că au greşit, atunci când s'au hotărât să ţină 
:poporului o conferinţă culturală. Poporul n'are nevoie de cultură — 
© spune însuşi rectorul Universităţii din Cluj — poporul trebuie să 
“facă politică. 

Incidentul s'ar fi oprit aici. Din nefericire studenţii astfel îndruz 
maţi pe calea cea adevărată sau nimerit să fie de alte principii 
politice, decât cele pe cari le profesează d. Emil Haţiegan, profeso- 
aul fără cursuri de-la facultatea: de Drept: şi actualul rector al Univer= 
-sităţii din Cluj. Indrumaţi să facă politică, ei au făcut politica dragă 
-sufletului lor, împrăştiinduzse în mulţime şi vorbind oamenilor despre 
-pericolul evreiesc. Mlanifestele cu arătări şi cifre au început să cir ` 
cule. Stegarii patriotismului de paradă au prins să înţeleagă în cele: 
-din urmă, că tricolorul ridicat cu semeţie putea să capete o întrebuin= | 
are ceva mai adecvată simbolului: ce- reprezintă. 

„La aşa ceva nu se aştepta, desigur, politicianul. Gafa rectorului - 
„dădea roade neaşteptate. Dacă d. Emil Haţiegan avea serioase mo» 
tive să se enerveze şi să obrăznicească, atunci când studenții şizau 
“închipuit că pot spera în apropierea dintre politică şi cultură, vă 
“puteţi ușor imagina câtă nobilă revoltă avea dreptul să debordeze ro= 
-tunda ` dsale persoană, acum când cei câţiva studenți şizau luat în- 
-drăzneala de a turbura seninătatea democratică a adunării dela Ciucea, 
stârnind condamnabile resentimente între conducătorii acestei ţări. In 
“sufletul neprihănit al ilustrului savant, rector şi om politic democrat 
mâhnirea a fost mare. Rătăciţii, cari aveau cutezanţa să afirme că 
Tischler Mór e un odios acaparator al muncii ţăranului român şi că 
Neumann dela Arad câştigă două milioane pe zi, trebuiau treziţi din in- 
«conştienta lor faptă antiromânească. Și d. Emil Haţiegan nu era 
un izolat când judeca âsifel. Niso spun reportajele documentate 
ale ziarului Patria. „Poporul“, care ştie că d. Emil Haţieganu e în 
„consiliul de administraţie al fabricei Renner numai datorită însuşirilor 
sale preţioase de specialist în tăbăcirea pielei (lucru dovedit chiar az 
„colo pe pielea studentului Eremia); „poporul“ care e convins că d. 

avocat Emil Haţiegan a pledat în procesul lui Grödl contra ţărani» 
lor -maramureşeni numai de dragul adevărului; „poporul“, care e 
sigur că baronul: Neumann de la Arad n'ar fabrica spirt, dacă ar- 
„putea să vândă aghiazmă cu acelaş beneficiu; „poporul“, care iubeşte pe- 
Szana, pe Farkas Mozes, pe Fischer, ca pe nişte frâţi generoşi şi crede- 
în” scrisul lui Honigman, al lui Braunştein şi al lui Brauer ca îm 
Evanghelie, ei bine, „poporul“ nu sa putut stăpâni şi sa năpustit 
asupra celor ce îl insultau în cele mai scumpe sentimente ale lui.. 
Răspânditorii de manifeste. ticăloase au luat=o înfricoşaţi la fugă. Vin=- 
dicta populară îi urmărea neîndurată pe ulifa cea mare a târguşorului= 
Ciucea şi în faţa -acestui spectacol măreț d. Emil Haţiegan îşi. făz 
cea mustrări că a putut, măcar pe o clipă, să se îndoiască de sen~- 
timentele mulţimaei. 


Din aceste momente de reculegere sufletească, d. Emil Haţie=- 
gan a fost smuls de o scenă înfiorătoare. Studentul Eremia „canalia““ 
care îndrăsnise să=i vorbiască pe_tribună, nu alerga ca ceialalţi colegi: 
ai săi, goniţi de „furia poporului“, cum spune Patria. Din potivă, 
îşi vedea -liniştit de treabă, împărțind harnic manifeste „poporului. . 
înfuriat“. | | | í 

— Stai, bade! Ţine dezaici un manifest. Citeştezl şi dacă nu: 
tizo fi pe plac, fă ţigare cu el. 


Era prea mult. Oamenii se opriau „din fugă, luau hârtia, o îm=- 
pălurau cu grijă şi o puneau în chimir; apoi îşi reluau' alergarea conştie - 
“incioşi. D. Emil Haţiegan a înţeles numai decât, că slava măruntă: 
a manifestelor va rămâne şă otrăviască sufletele, o clipă înălțate spre 
nobile orizonturi de dsa şi colegii dsale politici. Ca într'un film nes- 
bunesc, neobositul luptător democrat văzu trecânduzi pe dinaintea. os- 
chilor fantoma 'dezastrului.- Toată -truda - partidului naţional=țărănist se 
arăta zădărnicită de îndrăzneala unui copilandru. De aceea, o nobilă: 
revoltă cuprinse persoana rotofee a distinsului profesor, rector şi des- 
mocrat, îmboldinduzl la o hotărâre eroică. Impostorul. trebuia aspru, 
pedepsit. Opintindu=se- cu capul în piept, d. Emil Haţiegan se năs 
pusti asupra studentului, şi îl lovi cu pumnul său democratic drept în: 
crucea pieptului. Păietanul, luat prin surprindere, se clătină o clipă 
sub presiunea loviturei, dar îşi reveni curând. In. moment s'a 'scurs- 
astfel, dar vrednic să fie înregistrat, pentrucă istoria evoluției învăţă» .. 
mântului nostru era gata să înregistreze o culme pe care alte naţiuni. 
mai bătrâne şi mai sportive n'au atinszo: un match de box între un- 
student şi rectorul său. Dar de când e la Renner, d. Emil Haţiegan 
a învăţat nu numai să tăbăciască, ci şi să=şi apere bine propria sa piele.. 
Până să-şi fi regăsit echilibrul de mai înainte şi să se poată avânia: 
asupra adversarului, studentul Eremia s'a văzut prea curând, în pres 
santa atenţie a” bastoanelor, pfurtate cu democrată dezinvoltură, de 
către oamenii din garda personală a rectorului. Momentul, deci, a scă=- 
pat posterităţii şi d. Emil Haţiegan a rămas, cum era-şi firesc, cus- 
noscând că dsa este rector şi nu d, Eremia, arbitrul situaţiei, până 
ce au sosit jandarmii şi au restabilit sfatu quo ante. 

Peste două zile, eroul de-la Ciucea îşi ținea, bâlbâit şi cacofonic, 
discursul de recepție ca rector la Universitatea din Cluj. Desigur, din 
modestie, d. Emil Haţiegan n'a “spus niciun cuvânt despre frumoasa | 
dsale faptă de la Ciucea, dar ea rămâne să ilustreze felul cum noul 
rector al celei dintâi instituţii de cultură de dincoace de Carpaţi coz 
respunde înaltei sale misiuni. Dosarul acestei întâmplări şiza făcut 
drumul şi. a ajuns la Cluj cam în acelaş timp. În el e o pagină care 
face glorie nu numai dlui Emil Haţiegan, ci şi instituţiei, pe care o 
dirijează, din nefericire. Unul din bătăuşii din garda personală a 
eroului, face această declaraţie: 

. — „Dacă nu eram eu să-l scap, (pe studentul Eremia) îl o7 
mora d Hafiegan (Emil) în bătaie“. 
` Vorba aceasta am auzitzo de mai multe ori, după întâmplări de 
asemenea natură. O spunea şi Patria, care acum anunţă, că tineri= 
mea „chemăristă“ a partidului s'a hotărât să nu mai ia nimănui apă- 
tarea, lăsând frâu liber „furiei poporului“. Nu ştim ce se va mai 
întâmpla când „chemăriştii“ vor încrucişa braţele ;. ştim însă, că dacă nu ' 
“săreau într'ajutorul studenților la Ciucea, d. Emil Haţiegan cu greu 
ar fi putut să participe, Duminica trecută, la învestirea dsale în scauz 
nul rectoratului Universităţii din Cluj. 

O altă chestiune se pune, ceva mai serioasă. Dacă d. rector 
Emil Haţiegan se declară dela început, cum am văzut, în conflict 
armat cu. toți studenții cari nutresc alte idei politice decât dsa, liniştea 

i Universității şi prestigiul ei sunt serios amenințate. PBătăuş politic 
şi rector universitar. sunt două atribuţii, cari se lovesc de incompatiz 
bilitate. Măcar de dragul instituţiei, d. Emil Haţieganu ar trebui să 
se hotărască pentru una din două. A dovedit însă că nu renunţă la 
mici una, ceea ce pune Universitatea .într'o mare încurcătură. . l 

Ne întrebăm totuşi: ce este d. Emil Haţiegan, bătăuş sau rector? ` 


D. 1. CUCU 

Director de bancă 


Prietenului Petre Bonteanu 


Intr'o dimineaţă de toamnă, la ora când obişnuiesc să se scoale 
boerii pătrunşi de grijile neodihnitoare ale ţării, se opri în curtea coz 
nului Victor Antoneanu automobilu! prefecturii din fieful său politic. 
Din el sări molatic şi preocupat deputatul Tăchină şi prefectul Mişu. 
| — Conu Victor s'a sculat? întrebă deputatul pe un fecior care 
păzea ca un cerber uşa intrării. 

— E "n baie! răspunse acesta grav, cu aerul omului pana, 
dezo misiune sacră şi inviolabilă. 

- — Aşteptăm! 

Baia se sfârşj târziu, dar pontiful apăru ras proaspăt, pudrat 
şi parfumat ca un fante. Cu toate acestea cei şeasezeci de ani de 
viață largă, din cari mulţi se risipiră pe drumurile comode ale străi= 
nătăţii, săpaseră şanţurile unei bătrâneţi timpurie. | 

— Coane Victore, începu deputatul Tăchină, iartăzne că te 
sâcâim aşa de dimineaţă. Dar meseria de om politic e ingrată... Două 
chestiuni te rugăm să le rezolvi pentru demnitatea partidului. Pe Gogu 
Popescu, diplomat al Academiei de Comerţ din Berlin şi partizan 
fanatic dezal nostru, să-l numim director la Banca Franceză din Roz 
şiori şi lui Tănase Christescu, un morar straşnic din Smerdioasa, 
săzi dăm un credit de douăsute de mii de lei dela Creditul Industrial. 

— Amice; s'a făcut! Nu duce nici o grije. Trimite-i mâine 
dimineaţă la mine. 

Misionarii plebei ieşiră radioşi. În poartă îi aştepta Christescu, 
cu pălăria în mână şi cu mutra disperată. 

— Ce s'a făcut, coane Tăchină? 

— Sa făcut! Să vii mâine dimineaţă la conu Victor. 

— lar să viu, păcatele mele! Păi de zece zile tot viu şi nu 
mai isprăvesc. 

— Uite, ia biletul ăsta şi mâine să fii aici. 

Tănase Christescu nu mai zise nimic. Răsuflă din fundul plă= 
smânilor, luă biletul pe care-l băgă cu mare grije în buzunar şi se 
-uită lung după automobilul cu care sburase cu cei doi stăpâni ai zilei. 
Apoi se încheie la haină şi porni în lumea pestriță a Bucureştiului 
-forfotit de deschiderea Parlamentului. 

A doua zi, la ora când nici feciorii nu se sculaseră din aşterz 
nut, se opri în poarta lui conu Victor Antoneanu. Undeva, în apro- 
piere, un ceas nevăzut bătea opt lovituri sonore, dar poarta era tot 
“închisă. Işi luă inima în dinţi şi se puse pe aşteptat, că ştia că boerii 
-se trezesc târziu. Pe la zece ore veni un servitor şi deschise poarta, 
“iar asupra prânzului îl primi marele om de stat. 

— Să trăiţi, coane Victore! se închină supus şi slugarnic Tä- 
-nase Christescu, întinzânduzi biletul. 

Cum văzu numele deputatai Tăchină, conu Victor nu mai 
„ceti nimic. Păru căsşi reamintise pricina acestei vizite şi trecu într'o | 
„odaie vecină, unde scrise câteva “rânduri prietenului şi rivalului său” 
` Teracotă. 

— [Ía biletul acesta şi du-te cu el la conu Nicolae. 

Când ajunse în stradă, bietul Tănase stătu în log să se .dumi= 
-sească. „Să se ducă la conu Nicolae Teracotă, senatorul?! Dar mai 
-fusese odată şi-l dăduse afară, pentrucă e omul lui conu Victor 
-şizal lui conu Tăchină. -Cum să se ducă iar?... Dar dacă poruncește 
„conu Victor, şeful suprem, aceasta e poruncă, nu jucărie!“ Raţionaz 
` mentul acesta îl convinse pe necăjitul solicitator şi=l făcu să pornească f 
“mai -mult pe fugă la locuința senatorului. Fu însă mai prudent de . 
„cât întâia dată, căci ajungând la scară frimise bietul înăuntru şi stătu 
„să aştepte. i 

Mult nu rămase afară, că servitorul, oarecum respectuos, îl 
„pofti să intre. Cum deschise uşa dădu cu ochii de conu Nicolae, o 
“matahală de om cât toate zilele, şi bietul om se făcu mic cât o vrabie. . 

— Vă salut, coane Nicolae! 

Senatorul, la început, îl privi închiondorât, cu mutra neagră, dar 
“mai apoi se însenină la faţă şi zâmbi. 

— Bine, domnule, să nu=mi spui cine eşti? De unde ştiam 
eu? Am crezut că eşti frate cu pungaşul ăla dela Smerdioasa... Te 
rog să mă scuzi. Am rezolvat chestiunea dumitale; chiar mâine te 
„poți prezenta la Banca Franceză din Roşiori. i 

Tănase Christea, care era cu adevărat frate bun cu „pungaşul 
„din Smerdioasa“,_nu. știu .ce._să. ă. înţeleagă din schimbarea conului Ni- 
„colae. Dar, ce să se mai gândească? Principalul era că cele douăsute 
«de mii pe care le ceruse şi după care alergase ca un câine, le găsise 
„şi aceasta era totul. 

A doua zi aproape de prânz era la Roşiori. Ostenit, după o 
"noapte de mers cu trenul, se gândea să-și ia banii şi să se odihnească 
“un pic. În oraş nu-l cunoştea nimeni, pentrucă, necăjit cu moara lui, 
nu venise de ani mulți în Roşiori. Se îndreptă spre bancă, cu pas 
¿rar şi mândru, ca omul care se duce să ia bani. Abia intră, şi funcz 
sfionarii se sculară în picioare, salutânduzl după gradul fiecăruia: 





1426 
© BCUCluj 


> Salutăm şi să trăiţi, domnule director ! 

Tanne Christescu se uită 'napoi să vadă cui i se adresează ` 
salutul, dar nu ‘văzu pe nimeni. Privi lung pe fiecare funcţionar, să 
vadă dacă nuzşi bat joc de el. Bieţii oameni erau toţi serioşi, cu: 
mutrele grave şi nedeprinse cu gluma. Atunci în mintea lui Tănase 
încolţi un gând: „Mizam sărit din pipi Abia putu să întrebe: 

— Cine e director aici? 

— Păi, de azi, dumneavoastră o să fiţi, răspunse căii 

= Eu?! 

— Da, da! 

Şi casierul, un omuleţ bătrân, cu ochelari mari, îl lămuri că li 
se comunicase din Bucureşti dela. direcţia generală, că pe ziua de. 
azi va sosi directorul cel nou. Deodată, tot nu se dumeri .căutătorul 
de bani, dar auzi a doua oară acelaş lucru și crezu atunci sau că e 
bătaie de joc în toată regula sau că e nebun deabinelea. 

— Mă rog, pot vorbi la telefon cu Bucureşti? 

— Cum nu! afirmă contabilul. i 

Ceru casa lui conu Victor şi=] găsi acolo. Dar n'apucă să spună 
nimic, că iso luă 'Dainte. 

— Allo! Hei. tezai instalat? Bravo amice! Vezi că ţizam trimis- 
. pe unul săzi dai un credit. Te rog serveştezl... dacă prezintă des= 
tulă încredere. 

Trânti telefonul şi dispăru. Tănase Christescu rămase şi mai 
prostit. Dar nu mai căută să înțeleagă nimic. leşi pe uşe glonţ şi se 
îndreptă spre un hotel unde dormi toată ziua. 

A doua zi i se limpezise mintea şi plecă la bancă. Acolo găsi 
un tânăr care aştepta de cum se făcuse ziuă. Cum intră pe use. i 
se prezentă: 

— Sunt Gogu Popescu, diplomat din Berlin. 

— Mersi, răspunse sec Tănase Christescu. Şi ce doriţi? 

— Sunt numit director aici. 

Tănase Çhristescu, cu un aer grav şi solemn, luă scrisoarea şi: 
cet Pe figură i se risipise lumina unei înseninări şi isbucni în râs. 
In scrisoare sta scris că „Gogu Popescu, morar din comuna Smer 
rdioasa, are un credit.de douăsute de mii de lei pe gaj de moară“. 
De data aceasta tânărul se făcu roşu şi albastru la față: morar nu: 
fusese neam de neamul lui. 

— Se poate, domnule?! 

— Se poate! De ce să nu se poată? Conu Victor neza înz 
curcat numele. Mlorarul sunt cu, Tănase Christescu: diplomatul dim 
Berlin eşti dumneata. Mie îmi trebuie bani, dumitale slujbă. Facem 
schimb şi aranjăm treaba... 

` Până seara se descurcă pricina şi toți fură mulţumiţi. Numai 
conu Victor Antoneanu şi azi ştie că director la Banca Franceză din 
„ Roşiori este Tănase Christescu, diplomat din Berlin. 


ANTON NOUR 

GAZETA RIMATĂ 


In cetatea exilului 


` Partidul național-fărănist, 
care s'a abfinut dela serbă- 
rile Dobrogei, a ținut iif ae 
ceiaşi zi o întrunire la clubul. 


din Constanţa. 
Ziarele 


Plini de obidă şi venin, 

Intrun amurg cefos, pustiu, 

Amicii domnului Maniu - 
Sosiră 'n Pontul Euxin. 
Ei nu veneau să facă sport 

La Cernavoda pe sub pod, — 

Căci domnul Vaida= Voevod, 

Cum ştiţi, preferă un alt port. 


Tofi dobrogenii, pe peron, 
(Erau vreo treizeci de tătari, 
Nenorociţi minoritari) 
Constanța lezo făcu plocon. 


Clipind din ochiizi mici, şiret, 
Neostenitul popa Man, 

Cu reproduceri din Coran 
Ținu discurs din -minaret 

Mai sprinten ca un titirez 

Domnul Madgearu, exaltat, 
Ne zise: — „Tata a luptat 
„In rândw’'ntâi, la Opanez!“ 


Vorbi, la urmă, Ciceo-Pop, 
(Adevărat Gură-de- Aur) 
Cu gesturi de pleziozaur, 
De dinainte de potop. 


— „Eu, fraților, atât vă cer, 
„Să m'ascultaţi, să mă iubiţi, 
„Şi mai apoi, aşa să: ştiţi, 
„Că şi io=s din Cadrilater!“ 
Plecară'n spre oraş, convoi, 
Wlăruntă ploaie picura, 
Micul. cortegiu se 'nşira, 
Prin frunze moarte şi noroi... 


La club, ce-a fost şi ceza urmat, 
Nu vă mai spun, că en zadar. 
Cum ştiţi, partiduzi popular, 
Insă poporuzi cam ingrat... 


Intro odaie de hotel, 

Cu două ceasuri mai târziu, 
Nâhnit stătea domnul Maniu, 
Tăcut, plouat şi singurel. 


Afară marea se zbătea 
Subt cerul plumburiu şi greu, 
'Și parc'o pasăre, mereu, 

În geamul aburit bătea. 


Intins pe-o margine de pat, 
Suspină şeful, cu regret, 
Gândind la dulcele poet 
In vechiul Tomis exilat. 


Șizaşa cum stă, fără curaj, 

Stingher, lipsit de-auditor, 

Un glas se=aude, mustrător: 

— „Ghiulucă, hai 'napoi la Blaj!“ 
ALI-KARA-MUSTAFA 


` — alegător la Medgidia şi membru 
în partidul naționale țărănist — 

INSEMNĂRI 


Omul tăcerii. — Aşa dar, partidul ; 


național=țărănist a boicotat cu” ostenta» 
tiva sa abzicere serbările închinate ani- 
versării de o jumătate de veac dela 
alipirea Dobrogei. Multă vreme d. Iuliu 
Maniu, şeful sus+menţionatului partid, 
îşi fixase graniţa sa politică la Predeal. 
Cu mare băgare de seamă — şi după 
îndelungate târguieli — a consimțit să 
descindă la Bucureşti, unde, dealtmin» 
teri, se simte destul de.rău, Ani cere 


Dar, chiar dacă n'ar fi aşa, d. Iuliu 


Maniu tot nu venea la manifestările 
dela Constanţa, Mai întâi, fiindcă Ro» 
imânia, pentru domniarsa, începe abia 


“dela 1 Decemvrie 1918, când s'au pus 


temeliile (din nefericire cam şubrede !) 


- ale Consiliului dirigent. Ce s'a petrecut 


să pornească acum până la malul Mării 


Negre, în vechea cetate unde a fost 
surghiunit cândva Ovidiu, însemnează 
asl pune la o încercare peste slabele 
sale puteri... Dobrogea-a fost aşezată de 
soartă prea aproape de Balcani, şi oz 
zoarea de„atâteaori repetată a partidului na 
tional-țărănist pentru Balcani e cunoscută! 

mai nainte: luarea Griviței, Plevna, vi» 
tejia „curcanilor“ pe câmpiile Bulgariei, 
câştigarea independenței, nu-l interes 
sează. Fostul advocat al Consistoriului 
din Blaj n'a citit „Povestea unei Co» 
roane de oțel“ şi nu cunoaşte nicio 
strofă din cunoscuta baladă : „Plecatram 
nouă din Vaslui...“ 

Insfârşit, mai descifrăm un al treilea 
motiv al lipsei partidului naționalsțără» 
nist dela această cinstire. a unui trecut 
glorios, care a căzut demult în stăpâ= 

nirea sufletească a tuturora.  atăal. 
Partidul naţionalaţărănist sufere, dela un 
timp încoace, de o serioasă boală a 
abţinerii. S'a abținut dela actul solemn 
al încoronării regelui Ferdinand, s'a 
abținut dela comemorarea lui Avram 
Iancu la Țebea, se abine dela şedin= 
ele Parlamentului, se abţine dela ser» 
bările alipirii Dobrogei, s'a abținut, se 
abține şi va continua să se abţină 
mereu. 

Maladia e gravă şi poate avea efecte 
neplăcute pentru organismul în care s'a 
încuibat, Azizmâine, Doamne fereşte, 
partidul naţionalaţărănist ar putea să a» 
jungă la cârma ţării. Va fi pus în situa 
ia de a produce o muncă creatoare, şi, 
măi mult decât sigur, — se va abține! 
Il vedeţi pe d. Iuliu Maniu în altă poss 
ură ? Sunt douăzeci şi cinci de ani, de 
când singurul act de îndrăzneală al as 
cestui om al prudenjei, a fost... tăcerea! 


S'a făcut sau nu Sa făcut? — Aţi 
“ghicit imediat, fără nicio osteneală, că 
e vorba despre împrumutul de stabili» 
zare, pe care guvernul actual îl tratează 
de câteva luni, iar ziarele partidului lis 
beral îl anunţă, cam de trei ori pe săp» 
iămână, ca un târg definitiv încheiat. Cu 
toate acestea, s'ar părea, că intervine o 
mână misterioasă, care desface lucrurile, 
tocmai când Viilorul dă de veste mai 
satisfăcut, că: — „S'a aranjat!“ Nu 
ştim cum se întâmplă, dar plutim în 


plin aer de surpriză, ca Zeppelinul desav 


supra valurilor Oceanului. In această 
atmosferă de incertitudine şi de taină, 
nicio informaţie nu merită să fie crezută 
şi nicio desminţire nu mai e luată în 
serios. 

Faptul, că delegaţia de jurisconsulți 
trimisă la Parig pentru a semna acordul 
cu grupul financiar străin s'a întors în 
țară, şi că cealaltă delegaţie, care a ne» 
gociat la Berlin regularea chestiunilor în 
Äfigiu dintre România şi Germania, 
deasemeni s'a înapoiat, ar putea fi tăle 

măcit, ca un semn că tratativele s'au 
încheiat. Să zicem: cu bine. Dacă ar fi 
aşa, am fi datori să ne arătăm satisfăz 
cuți de rezultat, socotindu»l ca un succes 
câştigat pe seama creditului României, 
rămânând să judecăm numai condiţiile 
reale ale acestui aranjament financiar. 

În orice caz, mai rămâne o obiecțiune ` 
de ridicat. Dacă negocierile cu bancherii 
din străinătate n'au rodit altceva decât 
obținerea avansului de 20 milioane do» 
lari, atunci chestiunea împrumutului” nu 
poate fi socotită ca tranşată, ci se re» 
duce la un simplu expedient, de natură 
să acopere, în primul rând, oarecari 
goluri bugetare. Nici problema, ceva mai ` 
complicată, a stabilizării monetare nu va 
fi astfel rezolvată, nici consolidarea eco» 
nomică a României nu va face un pas 
înainte. Avansul de 20 milioane de dos 
lari constituie, cel mult, un colac de: 
salvare, destul de subțirel, pentru exisz. 
tența guvernului liberal. Nici de cum o 
perspectivă liniştitoare pentru ţară. 

De aceea, rămânem în aşteptarea 
evenimentelor, obijnându-ne dela orice 
comentarii, până când vom avea în faţa 
noaslră, nu ştiri contradictorii de gazetă, 
ci textul însuşi al convenţiunii împru» 
mutului. 


Noul Gheorghe Lazăr. —-D. Aron 
Cotruş a intrat redactor politic în vers 
suri la ziarul Patria. Mărturisim, cu 
sinceritatea pe care o păstrăm în orice 
împrejurare, că preferăm (ca lectură, 
bineînţeles !). strofele poetului revoltat, 
decât articolele sălcii, cu violențe „de 
câlți, ale directorului gazetei, d. Ion 
Clopoţel. Cu toate. acestea, nici d. Aron 
Cotruş n'o nimereşte totdeauna. In cea 
mai proaspătă inspiraţie revoluţionară a 
sa, tipărită ca un manifest pentru aler 
geri pe cea dintâi pagină a oficiosului 
comitetului. de o sută, deasa îşi rezumă 
astfel raporturile sufleteşti cu capitala 
României întregite : „Aştept să intre 'n 
nouii noştri Bucureşti un Tudor 

crunt, un Gheorghe Lazăr nou...“ 

Un nou Tudor Vladimirescu, simbol 
al răscoalei simțului naţional. 
Gheorghe Lazăr, profet al redeştăptării 


- culturale! Foarte bine. Ii aşteptăm şi 


noi. Dar nu din tabăra partidului. na» 
țional- țărănist, unde a poposit cu cortul 
său de trubadur electoral, d. Aron 
Cotruş. Un Tudor Vladimirescu din 
sânul partidului naţional=țărănist ? Poate 
d. dr. Alexandru Vaida, vechia slugă a 
Habsburgilor, îndrăgostit asfăzi de doc= 


trina comunistă ? Un Gheorghe Lazăr?. 


Poate d. Iuliu Maniu, a cărui oroare 
pentru scris şi pentru citit numai e o 
“taină pentru nimeni... Simţire românease 
că şi: dragoste pentru cartea româz 
nească? La cine? La nişte oameni, 
cari se întovărăşesc cu duşmanii ţării 
pentru a ajunge la putere? La nişte 
autentici analfabeți, înduşmăniţi cu limba 
şi cu gândirea tuturor scriitorilor noştri? 

Tudor- Vladimireşti şi Ciheorghe»La» 
zări din mijlocul imaculaţilor cavaleri ai 
invoielilor cu bolşevicii şi ai glumelor 
spuse în ungureşte? Dar pentru Dum- 
nezen! cel dintâi nu urmărea -să-şi 
schimbe moşia la comitetul agrar, iar 
cel desal-doilea nu citea „Ellenzék !* 


Amintiri. —  Colaboratorul nostru, 
d. P. Nemoianu a reunit într'o elegantă 
broşură amintirile publicate în - Țara 
Noastră. Deşi sunt scrise într'un stil viu 
şi colorat, aceste reminiscențe din copie 
lărie nu şizau fixat dinainte o tendinţă 
literară.  Povestind . începuturile vieții 
sale, d. P. Nemoianu a rezumat într'un 
elocvent simbol destinul tuturor cărtura- 
rilor ardeleni -şi bănățeni, porniţi dela 
coarnele plugului sau dela țăişul coasei 
pentru a urca, din greu, drumul care 
duce spre. posturile de comandă. În 
prefața pe care a scrisso pentru acest 
crâmpei luminos de: Amintiri, d. Octa- 
vian Gogu a încrestat următoarele cur 
vinte : „Trebuie să spunem ce a fost când 
am pornit noi: la drum şi prin ce prăz 


Cenzurat: Bindea 


Un alt 


„_păstii pline de întunerec au trecut cără» 


rile noastre. Pentru normalizarea atmos» 
ferei actuale, pentru nepricepuţii cari se 
pomenesc suspinând prosteşte că „era 
mai bine subt unguri“, pentru amărăe 
ciunea noastră cotidiană după care ne 
încearcă îndoiala sau descurajarea, e 
sănătos să ne facem procesul dc retro» 
specţiune şi să descifrăm povestea dela 
începuturile ei. Deaceea sunt bine ve» 
nite aceste paginile în care „drumul dome 
niei“ se desluşeşte cu primele lui coti» 
turi spinoase, cu cele dintâi asperități şi 
amăgiri dela porţile casei ţărăneşti din ~ 
Banat, până subt zidurile liceului care 
adăpostea pedagogia dela Budapesta cu 
toate meşteşugurile ei. Reamintinduzne 
aceste tragice frământări de adolescenţă, 
prezentul ne apare mai blând, mai ome» 
nos şi mai suportabil. Astfel de amintiri 
ne smulg o clipă din goana actualităţii 
şi contribuie totdeauna la o rectificare 
de conştiinţă“. In broşura dlui P. Ne» 
moianu, pe care nu mai avem nevoie 
s'o recomandăm cititorilor noștri obişe 
nuiţi, retrospecţiunea se desfăşoară clară, 


„ sugestivă şi convingătoare. Autorul n'a 


năzuit spre altă ţintă; dar pe aceasta. a 
atins=0. din plin. 


Jurământul dela Ciucea. — Nu se 
poate spune, că d. Alexandru Vaida 
nare înclinări serioase (serioase, vorba 
vine !) spre genul parodiei. La recenta 
adunare dela Ciucea unde au luat parte 
vreo trei sute de țărani şi tot atâţia a» 
genţi electorali, s'a înscenat un simus 
lacru de jurământ, în faţa părintelui Vir- 
gil Pop,.care a ridicat în aer o spadă 
ruginită, desgropată de pe undeva. Tex» 
tul jurământului e o podoabă de stil şi 
compoziție, care ar merita să rămână în 
istorie, alături de acela al nobililor ma» 
ghiari în fața Mariei Tereza. Partizanii 
naţional. ţărănişti au jurat să lupte „din 
toate puterile contra celor cari vor mai 
încerca să vândă sufletul neamului -ros 
mânesc !“ Să vândă sufletul neamului... 
Par'că vorbeşte Vocea Pafriotului Na= 
ționale din comedia lui Caragiale. Pe 
vremea aceea, „ciocoii mâncau sudoarea 
poporului...“ Ah, unde eşti, amice Rică 
Venturiano ? i 

